

**KRIŽEVNIŠKA CERKEV PONOVNO PRIZORIŠČE KULTURNIH PRIREDITEV**

V poletnih mesecih se bodo v Križevniški cerkvi v sklopu 69. Ljubljana Festivala zvrstile še številne druge kulturne prireditve:

**12. – 15. julij ob 19. uri**

**WAJDI MOUAWAD: VSI PTICE**

Režiser: Ivica Buljan

Dramaturginja: Diana Koloini
Producenta: Branislav Cerović, Sandra Ristić
Scenograf: Aleksandar Denić
Kostumograf: Alan Hranitelj
Skladatelj: Mitja Vrhovnik Smrekar

Zasedba: Milena Zupančič, Ivo Ban, Nataša Barbara Gračner, Robert Waltl, Saša Pavlin Stošić, Aleksandra Balmazović, Jose, Gal Oblak, Lina Akif

Vznemirljiv dramski tekst Wajdija Mouawada je zaslovel po svetu, na poletnem festivalu bo predstava **Vsi ptice** na ogled v režiji **Ivice Buljana**, ki se z gledališko režijo ukvarja od leta 1995 in režira tako doma kot v tujini. Za svoje delo je večkrat prejel mednarodne gledališke nagrade, je nagrajenec Borštnikovega srečanja, Prešernovega sklada in prejemnik francoskega viteza reda za umetnost in leposlovje. Od leta 2019 je direktor Hrvaškega narodnega gledališča v Zagrebu.

**16. julij ob 19. uri**

**SLOKAR KVARTET POZAVN**

Branimir Slokar, György Gyivicsán, Wassil Christov, Edgar Manyak
Gost: Kristijan Kranjčan, tolkala

Zasedbo je leta 1973 ustanovil slovenski pozavnist **Branimir Slokar.** Štirje glasbi predani pozavnisti, poleg Branimirja Slokarja še **György Gyivicsán**, **Wassil Christov** in **Edgar Manyak,** navdušujejo poslušalstvo s homogenim zvokom, tehnično brezhibnostjo in muzikalnostjo. Zasedbi se bo pridružil **Kristijan Kranjčan,** večkrat nagrajeni tolkalec, violončelist, skladatelj in režiser. Glasbeniki nas bodo popeljali na odkrivanje pozavne.

**20. julij ob 19. uri**

## **MAHLER V LJUBLJANI**

### Ensemble DissonanceSolistka: Nika Gorič, sopranMarko Letonja, dirigent

Program koncerta **Mahler v Ljubljani** povezuje dela skladateljev Huga Wolfa in Gustava Mahlerja. **Ensemble Dissonance** združuje glasbenike iz slovenskih vodilnih glasbenih ustanov, komorni ansambel bo pod vodstvom mednarodno priznanega dirigenta **Marka Letonje** izvedel Simfonijo št. 4. V solistični vlogi bo nastopila **Nika Gorič, sopranistka, ki je leta** 2017 prejela najprestižnejše priznanje londonske akademije, kraljičino nagrado kot študentka leta.

**21. julij 2021**

**MARKO HATLAK, HARMONIKA**

**Marko Hatlak,** virtuoz na harmoniki, je znan kot solist in član raznih zasedb, ki poustvarja repertoar od baroka in klasike do tanga in etna, vmes dodaja svoje avtorske skladbe in, če priložnost dopušča, tudi druge žanre. Leta 2019 je napisal Živo srebro za harmoniko in orkester in jo izvedel s Simfoničnim orkestrom RTV Slovenija. Kot solist je nastopal tudi z Moskovsko in Jensko filharmonijo.

**22. julij ob 19. uri**

## **MOSKOVSKI KOMORNI ORKESTER MUSICA VIVA**

### Aleksander Rudin, dirigent in violončeloGost: Bernardo Brizani, violončelo

**Moskovski komorni orkester Musica Viva** je bil ustanovljen leta 1978. Po desetih letih entuziastičnega dela je vodstvo prevzel mednarodno uveljavljeni violončelist **Aleksander Rudin**. Musica Viva je pod Rudinom prerasel v imeniten sestav in se uvrstil med najžlahtnejše ruske komorne orkestre tega časa. Orkestru se bo na koncertu kot solist pridružil violončelist **Bernardo Brizani,** reden gost Ljubljana Festivala.

**1. avgust ob 19. uri**

## **CLAUDI ARIMANY, FLAVTA**

## **PEDRO JOSÉ RODRÍGUEZ, KLAVIR**

**Claudi Arimany** velja za najuglednejšega katalonskega flavtista z mednarodnim slovesom. Kot solist je nastopal z izjemnimi evropskimi in ameriškimi orkestri, med njimi so Angleški komorni orkester, Komorni orkester Berlinske filharmonije, Virtuosi Newyorške filharmonije in drugimi. V njegovi diskografiji je okrog 40 albumov, posnetih za različne založbe. S **Pedrom Joséjem Rodríguezom** se bosta predstavila z redko slišanimi skladbami za flavto iz obdobja romantike.

**9. avgust ob 19. uri**

## **MOJCA ZLOBKO VAJGL, HARFAEVA-NINA KOZMUS, FLAVTAKARMEN PEČAR KORITNIK, VIOLONČELO**

Glasbene sinergije tega neobičajnega tria se dopolnjujejo v zvočnost, ki je v svoji posebnosti ekskluzivna, kot so tudi članice. Flavtistka **Eva-Nina Kozmus**, violončelistka **Karmen Pečar Koritnik** in harfistka **Mojco Zlobko Vajgl**  so izbrale raznolika dela in priredbe, ki po kompozicijskem mojstrstvu in izraznosti ali preprosto po pravem občutju v njihovem triu zazvenijo avtentično.

**10. avgust ob 19. uri**

## **KREUTZER SONATA**

### Lana Trotovšek, violinaGodalni kvartet DissonanceAndrej Petrač, violončelo

Koncert v izvedbi **Ensemble Dissonance** z naslovom **Kreutzer sonata** je reminiscenca na leto 2020, jubilejno leto Ludwiga van Beethovna in Huga Wolfa. Poleg dveh izvirnih skladb H. Wolfa za godalni kvartet bomo prisluhnili še *Koncertu za violino in godalni kvartet*. V drugem delu večera bo zazvenela znamenita *Kreutzerjeva sonata*. Orkestru se bo pridružila violinistka **Lana Trotovšek,** letošnja nagrajenka Prešernovega sklada.

**30. in 31. avgust**

## **P. MIHELČIČ: ZORA IN ČRIČEK**

## **Lirična opera za dva glasova in komorni ansambel (krstna izvedba)**

### Milan Dekleva, libretoSimon Krečič, dirigentEva Hribernik, režija

Scenograf in kostumograf: Jaro Ješe
Performerja: Simona Kočar in Matej Voušek

Zasedba:
Eos: Nuška Drašček, mezzosopran
Titon: Martin Sušnik, tenor

Komorni ansambel:
Matej Zupan, flavta
Jože Kotar, klarinet
Janez Podlesek, violina
Igor Mitrović, violončelo
Jože Rošer, rog
LucaFerrini, čembalo
Franci Krevh, tolkala

Besedilo za lirično opero **Zora in čriček** je napisal priznani slovenski pesnik **Milan Dekleva,** glasbo pa **Pavel Mihelčič,** skladatelj, esejist, glasbeni kritik in upokojeni zaslužni profesor Akademije za glasbo Ljubljana. Lirična opera temelji na grški mitološki zgodbi o ljubezni med boginjo Eos in trojanskim princem Titanom. Glasba je subtilna, kot da bi bistrila prostor, v katerem se zvok zgošča in redči.

**8. – 30. september**

## **HOMMAGE À VASJA ŽBONA: OSEM LET KASNEJE**

### Kiparska razstavaKustosinja: dr. Nelida Nemec

**Hommage á Vasja Žbona: Osem let kasneje** – izbor del iz kiparskega opusa slovenskega umetnika Vasje (Vasilija) Žbone za prvo predstavitev v Ljubljani zajema dela iz obdobja med leti 1994 in 2009. Dela so izdelana tako v njegovem najljubšem materialu lesu, ki mu je ponujal široke možnosti pri pristopu in izdelavi, kot tudi v marmorju in bronu.

Hvala za pozornost, ki jo namenjate programu Festivala Ljubljana.

Festival Ljubljana si pridržuje pravice do spremembe programa.

***Več informacij na***[***ljubljanafestival.si***](http://www.ljubljanafestival.si/)***.***

***Informacije / Odnosi z javnostmi***

Maruša Šinkovič

[ljubljanafestival.si](http://www.ljubljanafestival.si/%22%20%5Ct%20%22_blank)

[www.facebook.com/ljubljanafestival](http://www.facebook.com/ljubljanafestival%22%20%5Ct%20%22_blank)

[www.instagram.com/ljubljanafestival](http://www.instagram.com/ljubljanafestival)

[www.youtube.com/user/TheFestivalLjubljana](http://www.youtube.com/user/TheFestivalLjubljana)

Ustanoviteljica Festivala Ljubljana je Mestna občina Ljubljana, ki ga tudi finančno omogoča:



\*\*\*

***Glavni sponzor:****Zavarovalnica Sava, d. d.*

***Sponzorji 69. Ljubljana Festivala:****JP Voka Snaga, d. o. o., Spar Slovenija, d. o. o.,  Energetika Ljubljana, d. o. o., Petrol, d. d., Telekom Slovenije d.d., Krka, d. d., Riko d.o.o., Nova KMB, d. d., Zavarovalnica Triglav, d. d., Trimo d. o. o., Mercator, d. d., NLB d.d., Lekarna Ljubljana, Javna razsvetljava, d. d., SŽ-Potniški promet, d.o.o., Four Points by Sheraton Ljubljana Mons, Fraport Slovenija, d.o.o.*

***Sponzorji posameznih prireditev:****Zavarovalnica Sava, d. d., Delo, d. o. o., Spar Slovenija, d. o. o., Petrol, d. d., Telekom Slovenije d.d., Krka d. d., Riko d.o.o., Nova KMB, d. d., Trimo d. o. o., Zavarovalnica Triglav, d. d., Mercator, d. d., NLB d.d., UniCredit Banka Slovenije, d. d., Plinovodi, d. o. o. Ljubljana, Terme Dobrna d. d., Technobell d. o. o. Koper, BTC d. d., Interenergo d. o. o*

***Glavni medijski sponzor:****Delo, d. o. o.*

***Medijski sponzorji:****Dnevnik, d. d., Europlakat, d. o. o., Časnik Finance, d. o. o., Fraport Slovenija, d.o.o., Radio 1, Radio Center, Mediabus, d.o.o.*

***Partnerji Ljubljana Festivala 2021:****RTV Slovenija, Slovenska filharmonija, Austria Trend Hotels, Radisson Blu Plaza Hotel, Ljubljana, SNG Opera in balet Ljubljana, Silič uglaševanje Klavirjev, d. o. o., SNG Maribor, Mini Teater, UL Akademija za glasbo, Anton Podbevšek teater, Teta Frida*

***Prijatelji Festivala Ljubljana:****NP consulting, d. o. o., Intral, d. o. o.*

***Železniški prevoznik:****SŽ-Potniški promet, d. o. o.*

***Uradna vina****: Vinakoper, d. o. o.*

***Uradni prevoznik:*** *Avtohiša Malgaj, d. o. o., Avto Aktiv, d. o. o. , LPP*

***Ustanoviteljica Festivala Ljubljana je Mestna občina Ljubljana. Član Evropskega združenja festivalov EFA je od leta 1977.***